joelniklaus/EU_Wikipedias huggingface dataset:
HMCS Whitby

HMCS Whitby (viirinumero K346) oli Kanadan laivaston vuonna 1944 valmistunut Flower-luokan korvetti, joka palveli toisessa maailmansodassa.

Valmistus 

Alus tilattiin huhtikuussa 1942 Marine Industris Limitediltä Sorelista Quebecista Kanadasta, missä köli laskettiin 1. huhtikuuta 1943. Alus laskettiin vesille 18. syyskuuta 1943 ja otettiin palvelukseen 6. kesäkuuta 1944.

Palvelus 
Koulutuksen jälkeen alus liittyi Mid-Ocean Escort Forceen. Alus liitettiin saattajaryhmä C-4:ään suojaamaan Atlantin saattueita, missä tehtävässä se oli sodan päättymiseen saakka.

Alus poistettiin palveluksesta 16. heinäkuuta 1945 Sorelissa Quebecissä, minkä jälkeen se makasi ankkurissa. Alus luovutettiin War Assett Corporationille ja se myytiin 30. elokuuta 1946 kauppalaivastoon. Alus oli 1946 1 275 grt Bengo.

Alus myytiin Portugalin laivastolle, joka otti sen palvelukseensa huhtikuussa 1948. Lokakuussa alus muutettiin luotsien emälaivaksi Maputoon Portugalin Itä-Afrikkaan, josta tuli myöhemmin Mosambik. Alus oli edelleen vuonna 1977 Maputossa.

Lähteet

Viitteet 

Kanadan laivaston Flower-luokan korvetit
HMCS Caraquet

HMCS Caraquet (viirinumero J38) oli Kanadan laivaston vuonna 1942 valmistunut Bangor-luokan miinanraivaaja toisessa maailmansodassa.

Valmistus 

Alus tilattiin 28. marraskuuta 1940 osana Britannian vuoden 1940 hankintaohjelmaa North Vancouver Ship Repairilta North Vancouverista, missä köli laskettiin 31. tammikuuta 1941. Alus laskettiin vesille 2. kesäkuuta 1941 ja luovutettiin Kanadan laivastolle, joka otti sen palvelukseen 2. huhtikuuta 1942 Vancouverissa.

Palvelus 
Koulutuksen jälkeen alus liittyi toukokuussa Esquimaltiin sijoitettuun osastoon suojaamaan saattueita sekä partioimaan Esquimaltin lähivesillä. Syyskuussa alus siirrettiin Prince Rupertiin, missä se oli aina maaliskuuhun 1943. Alus siirrettiin Atlantin rannikolle ja saapui Halifaxiin 2. toukokuuta 1943. Alus liitettiin läntiseen saattajaosastoon suojaamaan saattueita.

Alus poistettiin palveluksesta ja palautettiin Britannian kuninkaalliselle laivastolle 26. syyskuuta 1945 Sheernessissä. Kuninkaallinen laivasto ei ottanut alusta palvelukseen, vaan se myytiin 29. kesäkuuta 1946 Portugalille.

NRP Almirante Lacerda 
Portugalin laivasto otti aluksen palvelukseen nimellä NRP Almirante Lacerda (runkonumero A525). Alus oli pääasiassa tutkimusaluksena. Alus jatkoi palvelustaan, kunnes se luovutettiin 1975 Mozambikille.

Lähteet

Viitteet 

Kanadan laivaston Bangor-luokan miinanraivaajat
Maine Mariners (ECHL)

Maine Mariners on yhdysvaltalainen jääkiekkoseura, joka on kotoisin Portlandistä, Mainen osavaltiosta. Joukkue pelaa ECHL-liigaa ja toimii yhteistyöseurana NHL-liigassa pelaavalle Boston Bruinsille ja AHL:ssä pelaavalle Providence Bruinsille.

Nykyinen Maine Mariners syntyi, kun vuosina 2003–2017 ECHL:ssa nimellä Alaska Aces pelannut joukkue siirtyi Portlandiin.

Joukkue kaudella 2022–2023 
(Tilanne 11. marraskuuta 2022)

Joukkueenjohto 
 Päävalmentaja: Ben Guité 
 Apuvalmentaja: Terrence Wallin 
 Fysiikkavalmentaja: Matt Salmen 
 Huoltopäällikkö: Brian McQueen 
 Toimitusjohtaja: Daniel Brière 

Lähde: EliteProspects

Lähteet

Aiheesta muualla 
 Maine Marinersin verkkosivut 

ECHL-seurat
Yhdysvaltalaiset jääkiekkoseurat
Vuonna 2018 perustetut urheiluseurat
Newfoundland Growlers

Newfoundland Growlers on kanadalainen jääkiekkoseura, joka on kotoisin St. John’sin kaupungista, Newfoundland ja Labradorin provinssista. Joukkue pelaa ECHL-liigaa ja toimii yhteistyöseurana NHL-liigassa pelaavalle Toronto Maple Leafsille ja AHL:ssä pelaavalle Toronto Marliesille.

Joukkue kaudella 2022–2023 
(Tilanne 18. marraskuuta 2022)

Joukkueenjohto 
 Päävalmentaja: Eric Wellwood 
 Apuvalmentaja: Danielle Goyette 
 Apuvalmentaja: Nathan McIver 
 Maalivahtivalmentaja: Marek Benda 
 Videovalmentaja: Ryan Stacey 
 Fysiikkavalmentaja: Patrick Quigley 
 Huoltopäällikkö: Nick Hornby 
 Toimitusjohtaja: Ryan Hardy 

Lähde: EliteProspects

Aiheesta muualla 
 Newfoundland Growlersin verkkosivut 

ECHL-seurat
Kanadalaiset jääkiekkoseurat
Vuonna 2018 perustetut urheiluseurat
Sharp Objects (minisarja)

Sharp Objects on yhdysvaltalainen psykologinen jännityssarja, joka perustuu Gillian Flynnin romaaniin Teräviä esineitä (2006). Minisarjan on luonut Marti Noxon ja sen kaikki jaksot on ohjannut Jean-Marc Vallée. Amy Adams esittää pääosassa toimittaja Camille Preakeria, joka palaa kotikyläänsä raportoimaan kahden nuoren tytön murhista. Minisarjan ensimmäinen jakso esitettiin HBO:lla 8. heinäkuuta 2018.

Rooleissa

Jaksot

|}

Lähteet

Aiheesta muualla
 

2010-luvun televisiosarjat
Minisarjat
Yhdysvaltalaiset televisiosarjat
Romaaneihin perustuvat televisiosarjat
Kyokushinin painoluokalliset Euroopan-mestaruuskilpailut (WKB)

Kyokushinin painoluokalliset Euroopan-mestaruuskilpailut on WKB-liiton vuosittain käytävä Kyokushin-karaten Euroopan-mestaruuskilpailut. Sitä on järjestetty vuodesta 2017 lähtien ja se käydään seitsemässä eri painoluokassa.

Tulokset

Superraskassarja (+90 kg)

Raskassarja (-90 kg)

-85 kg

Keskisarja (-80 kg)

-75 kg

Kevytsarja (-70 kg)

Kevytsarja (-65 kg)

Mitalitaulukko

Menestyneimmät ottelijat

Lähteet

Kyokushin
Karaten Euroopan-mestaruuskilpailut
KAJ (yhtye)

KAJ on suomenruotsalainen musiikki- ja viihderyhmä Pohjanmaan Vöyriltä. Sen teknotyylinen huumorimusiikki perustuu suomenruotsin Vöyrin murteeseen, jota useimpien ruotsinkielistenkin on vaikea ymmärtää.

Yhtyeen kolme jäsentä ovat Kevin Holmström, Axel Åhman ja Jakob Norrgård, joiden etunimistä yhtyeen nimi tulee.

Yhtye perustettiin 2009. Vuonna 2014 heidän laulunsa ”Jåo nåo e ja jåo YOLO ja nåo” valittiin vuoden suomenruotsalaiseksi radiokappaleeksi ja vuonna 2015 heidät valittiin vuoden pohjanmaalaisiksi.
Musiikkiprojektien ja useiden konserttien lisäksi heillä on ollut 24 esityskertaa saanut show Wasa Teaterissa ja 2014 he tekivät joulukalenteriohjelman Yle X3M -radiokanavalle.

Syksyllä 2018 saa ensi-iltansa KAJ-yhtyeen ja Wasa Teaterin yhteistuotantona tekemä musikaali Gambämark, jonka ohjaa teatterin aiempi johtaja Ann-Luise Bertell. Sitä esitetään teatterin remontin vuoksi entisessä elokuvateatteri Ritzissä.

KAJ on julkaissut kolme albumia. Ne on tuottanut vaasalainen Janne Hyöty, joka tunnetaan myös yhtenä Suomen tuotteliaimmista euroviisukarsintakappaleiden säveltäjistä. KAJ:n musiikkivideot ovat saaneet YouTubessa satoja tuhansia katselukertoja.

Diskografia

Albumit 
2012: Professionella Pjasalappar
2014: Lokalproducerat Pjas
2016: Kom ti byin

Singlet 
2013: Heimani i skick
2014: Jåo nåo e ja jåo YOLO ja nåo
2015: Pa to ta na kako?
2016: TACO HEJ (me. GU$TA)

Lähteet

Suomenruotsalaiset yhtyeet
Vöyri
Suomalaiset huumoriyhtyeet
Kali Uchis

Kali Uchis, oikea nimi Karly-Marina Loaiza, (17. heinäkuuta 1993 Alexandria, Virginia, Yhdysvallat) on kolumbialais-amerikkalainen laulaja-lauluntekijä. 

Uchis vieraili Suomessa ensi kertaa vuonna 2018 Ruisrockissa. Uchis esitti Ruisrockissa kappaleita albumiltaan Isolation. Anton Vanha-Majamaan mukaan hän on laulajana "poskettoman hyvä". Vanha-Majamaa kirjoittaa myös, että Uchis jäi hieman etäiseksi, mikä saattoi olla myös tarkoituksellista: Uchis "on omassa maailmassaan ja omissa sydänsuruissaan vellova diiva, joka vaikuttaa laulavan ja tanssivan etupäässä itselleen". Hän on julkaissut vuonna 2015 EP:n Por Vida.

Diskografia

Albumi
 Isolation 2018

EP
 Por Vida 2015

Mixtapet
 Drunken Babble 2012

Singlet
 "Only Girl" 2016

Lähteet

Aiheesta muualla 
Kotisivu

Yhdysvaltalaiset laulaja-lauluntekijät
Vuonna 1993 syntyneet
Elävät henkilöt
Mestarien liigan kauden 2018–2019 karsintavaihe ja play-off-kierros

Mestarien liigan kauden 2018–2019 karsintavaihe pelattiin 26. kesäkuuta – 14. elokuuta 2018 ja play-off-kierros 21.–29. elokuuta 2018.

Esikarsinta

|-
!colspan=5|Välierät

|-
!colspan=5|Loppuottelu

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Ottelut

Ensimmäinen karsintakierros

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Ottelut

Sheriff Tiraspol voitti 4–2 yhteistuloksella.

Shkëndija voitti 5–4 yhteistuloksella.

Sūduva Marijampolė voitti 3–2 yhteistuloksella.

FK Karabah|Karabah voitti 1–0 yhteistuloksella.

Videoton voitti 3–2 yhteistuloksella.

Malmö voitti 5–0 yhteistuloksella.

Helsingin Jalkapalloklubi|HJK voitti 5–2 yhteistuloksella.

Ludogorets Razgrad voitti 9–0 yhteistuloksella.

Legia Varsova voitti 4–0 yhteistuloksella.

Rosenborg BK|Rosenborg voitti 3–2 yhteistuloksella.

Kukësi voitti 1–1 vierasmaalisäännön perusteella.

Hapoel Be’er Sheva voitti 7–2 yhteistuloksella.

Belgradin Punainen tähti voitti 2–0 yhteistuloksella.

Celtic voitti 6–0 yhteistuloksella.

Spartak Trnava voitti 2–1 yhteistuloksella.

Astana voitti 3–0 yhteistuloksella.

Toinen karsintakierros

|-
!colspan=5|Mestarit

|-
!colspan=5|Parhaiten sijoitetut
|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Kolmas karsintakierros

|-
!colspan=5|Mestarit

|-
!colspan=5|Parhaiten sijoitetut
|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Play-off-kierros

|-
!colspan=5|Mestarit

|-
!colspan=5|Parhaiten sijoitetut
|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Aiheesta muualla
 Virallinen sivusto 

Mestarien liiga
Jalkapallosarjojen kausi 2018–2019/2019
Azerbaidžanin mutatulivuoret

Mutatulivuorien yhteenlaskettu määrä maailmassa on noin 1000. Näistä lähes 400 sijaitsee Azerbaidžanin rannikkoalueella. Vaikka mutatulivuoret eivät koskaan kasva tavanomaisten tulivuorien kokoisiksi, läpimitaltaan ne voivat olla jopa kilometrin pitkiä ja satoja metrejä korkeita. Maailman suurimpia mutatulivuoria ovat Boyuk Kanizadagh ja Turaghai, jotka molemmat sijaitsevat Azerbaidžanissa.

Mutatulivuoret sijaistsevat tyypillisesti öljyesiintymien yhteydessä. Esimerkiksi Lokbatanin, Garadghin, Neft Dashlarin ja Mishovdaghin mutatulivuorien alueelta on löytynyt useita öljy- ja kaasuesiintymiä.

Mutatulivuorien purkaukset
Noin 20 vuoden välein mutatulivuori purkautuu syvällä maan alla luode suuren räjähdyksen. Kaasut purkautuvat maan syvistä kerroksista ja syttyvät ilmassa välittömästi tuleen. Mutatulivuoren purkaus aiheuttaa voimakkaan räjähdyksen ja maan tärinää. Yleensä räjähdykset eivät kuitenkaan ole vaarallisia ihmisille, koska mutatulivuoret sijaitsevat tarpeeksi kaukana asutuksesta. 

Vuoden 1810 jälkeen Azerbaidžanin alueella on arvioitu olleen noin 200 mutatulivuoren purkausta 50 mutatulivuoressa. Esimerkiksi Toragay mutatulivuori on purkautunut kuusi kertaa vuosien 1841–1950 aikana. Mitattu korkein mutatulivuoresta tullut liekki on ollut noin 1000 metriä korkea.

Mutatulivuorista purkautuvaa laavaa ja mutaa käytetään raaka-aineina kemian- ja rakennusteollisuudessa sekä farmakologiassa.

Vedenalaiset mutatulivuoret
Azerbaidžanista löytyy myös vedenalaisia mutatulivuoria. Kaspianmeren alla sijaitsee yli 140 mutatulivuorta. Bakun saarista kahdeksan on alun perin mutatulivuoria. Mutatulivuorien aktiivisuutta voi mitata havainnoimalla niiden eri-ikäisiä kerrostumia. On arvioitu, että Azerbaidžanin mutatulivuoret ovat aktivoituneet noin 25 miljoonaa vuotta sitten.

Lähteet 

Mutatulivuoret
Rímur-runous

Rímur (yks. ríma) ovat kertovia runoja, usein runomuotoon laadittuja saagoja tai saagojen episodeja, joita on laadittu ja esitetty Islannissa aina 1300-luvulta alkaen ja 1900-luvulle saakka. Varhaisempi rímur-runous on anonyymiä, sillä runoilijat alkoivat nimetä itsensä runojensa yhteydessä vasta reformaation jälkeen. Balladien (isl. dansar) ohella rímur-runous on yksi islantilaisista kansanrunouden muodoista. Ne ovat olleet yksi suosituimmista kirjallisuuden muodoista Islannissa 1400-luvulta 1800-luvulle. 

Rímur-runous on saanut vaikutteita keskiaikaisesta edda- ja skaldirunoudesta. Niissä käytetään esimerkiksi skaldirunoudelle tyypillisiä kenninkejä. Rímur-runouden nopea synty viittaa kuitenkin joidenkin tutkijoiden mielestä siihen, että varhaisimpien rímur-runojen esikuva olisi pohjautunut kulttuurin ulkopuolelta tulleille vaikutteille. Esitettäessä rímur-runoutta on kuhunkin runoon voinut liittyä tietynlainen melodia. 

Suurin osa rímur-runoudesta on pitkiä kertomuksia, jotka pohjautuvat kotoperäiselle tarinaperinteelle (esim. islantilaissaagat, muinaissaagat, kuningassaagat), eurooppalaisista ritariromaaneista tehdyille käännöksille ja näistä käännöksistä vaikutteita saaneille kotoperäisille ritarisaagoille sekä osa myös exemplum-kertomuksille, Eddasta tutuille kertomuksille tai kansansaduille. Usein jostain pitkästä proosamuotoisesta saagasta tehtiin rímur-runoelma. Jotkut rímur-runot ovat säilyttäneet nykypäivään nyt jo kadonneiden keskiaikaisten saagojen sisällön, ja joidenkin rímur-runojen pohjalta on myös kirjoitettu saagoja.

Katso myös
Saaga
Islantilaissaagat
Muinaissaagat
Ritarisaagat
Kotoperäiset ritarisaagat

Lähteet
 Jorgensen, Peter A. 1993. Teoksessa Medieval Scandinavia. An Encyclopedia, toim. Phillip Pulsiano. New York and London: Garland Publishing 1993, 536–537.

Viitteet

Käännökset ja editiot
Finnur Jónsson (toim.). 1905–1922. Rímnasafn. Samling af de ældste islandske rimer,  1–2. Copenhagen: Møller.

Muinaispohjoismainen kirjallisuus  Keskiajan kirjallisuus Kansanrunous Islannin kirjallisuus  Islantilainen kulttuuri
Operaatio Fishbowl

Operaatio Fishbowl (suom. Kalamalja) oli eräs Yhdysvaltojen suorittama 11 ydinkokeen sarja. Se suoritettiin vuonna 1962. Eräs koe suoritettiin avaruudessa, tämä oli Starfish Prime, joka laukaistiin Johnstonin atollilta. Siinä räjäytettiin 1,44 megatonnin ydinlataus noin 400 kilometrin korkeudessa. W49-ydinkärki laukaistiin 9. heinäkuuta 1962 Thor-ohjusta käyttäen. Räjäytys vahingoitti vakavasti useita tietoliikennesatellitteja, kuten Telstar I:ta. Sen johdosta osa myöhempänä pidettäviksi aiotuista peruutettiin kokonaan. Tuohon aikaan vasta alettiin käsittämään EMP-pulssivaikutuksen merkitystä. Tuollainen sähkömagneettinen pulssi on tuhoisa kaikille sähköä käyttäville laitteille.

Useita muita ydinkokeita peruttiin, mutta kuitenkin 400 kilotonnin vahvuiset Kingfish (suom. Kuningaskala) ja Bluegill Triple Prime (suom. Isoaurinkoahven):  W50-ydinkärkeä käyttäen toteutettiin. Ydinkoe Starfish Prime (suom. Meritähti) on eräs harvahkoja, joita on suoritettu avaruudessa. Neuvostoliitto antoi siihen oman vastauksensa varsin pikaisesti. Niin kutsutun Projekti K:n puitteissa, venäläiset räjäyttivät loka-marraskuussa 1962: 5 ydinlatausta, 60 - 300 km korkeudessa, näistä 3 kpl 300 kT voimakkuudella. Vuodesta 1963 lukien, ei enää sallittu ydinkokeita merialueilla, avaruudessa taikka ilmakehässä. Vain maanalaiset ydinkokeet sallittiin. Fishbowlia edelsi Operaatio Dominic. Sitä seurasi Operaatio Storax, joka oli USA:n ensimmäisin maanalaisten ydinkokeiden suoritussarja: siinä 47 testiä toteutettiin.

Lähteet
http://www.futurescience.com/emp/fishbowl.html
http://www.nuclearweaponarchive.org

Viitteet

 Yhdysvaltain ydinkokeet
 Yhdysvaltain avaruustoiminta
 1962
Hyasintti (jalokivi)

Hyasintti on nimitys, jota käytetään zirkonin keltaisista, oransseista ja puna-ruskeista värityksistä. Hyasinttia ei juuri käytetä jalokivikaupassa. Hyasintti mainitaan Vanhassa testamentissa.

Lähteet

Aiheesta muualla 

Jalokivet
Silikaattimineraalit
Zirkoniumyhdisteet
K-Auto

K-Auto on Volkswagen-konsernin valmistamien autojen maahantuontiin, vähittäiskauppaan ja jälkimarkkinointiin erikoistunut yritys, joka kehittää myös edistyksellisiä autoalan palvelukonsepteja. K-Auto on markkinajohtaja Suomessa. Yrityksen omistaa Kesko. 

K-Auto tunnettiin ennen nimellä VV-Auto. Nimi muuttui kesäkuussa 2018.

K-Autolla on erilliset verkkosivut autokauppaa varten.

Lähteet

Aiheesta muualla 
K-Auto.fi
K-Autokauppa.fi

Suomalaiset autoliikkeet
Mikko Töyssy

Mikko Töyssy (s. 1981 Valkeakoski) on suomalainen näyttelijä, juontaja ja laulaja, äänialaltaan tenori. Harrastelijanäyttämöiden kautta ammattinäyttelijän uralle päätynyt Töyssy on näytellyt lähinnä musiikillisissa ja komediallisissa tuotannoissa, kuten Finnhits ja Kalle Aaltonen Hämeenlinnan kaupunginteatterissa, jossa hän näytteli 2010-luvulla. Komediallista estradiviihdettä edusti myös Töyssyn mukanaolo MTV3:n viihdesarjassa Putous vuonna 2020, jonka hän myös voitti hahmollaan Urmas Viilunk.

Elämä ja ura
Töyssy suoritti Suomen Teatteriopiston näyttelijätyön peruslinjan ja valmistui 2009. Ura alkoi urjeta Valkeakosken kaupunginteatterissa 2008. Sittemmin Töyssy on näytellyt muun muassa tamperelaisessa NääsPeksissä. Vuosina 2010–2015 Töyssy näytteli Suomen kesäteatterissa, joka antaa näytöksiä pitkin Hämettä. Vuosina 2013–2017 Töyssy työskenteli Hämeenlinnan kaupunginteatterissa; ensin näyttelijäharjoittelijana ja vuodesta 2015 kiinnitettynä näyttelijänä. Vuodesta 2018 Töyssy on työskennellyt vapaana taiteilijana.

Töyssy näytteli talousaliupseeri Mäkilän roolin Aku Louhimiehen ohjaamassa Väinö Linnan romaaniin perustuvassa teoksessa Tuntematon sotilas vuonna 2017. Aleksi Mäkelän elokuvassa Olen suomalainen Töyssy teki Fredin roolin.

Taiteellisen uransa rinnalla Töyssy on esiintynyt Yleisradion Villi kortti -televisio-ohjelman panelistina.

Töyssy on myös liikuntaneuvoja. Lisäksi hän työskennellyt paperiteollisuudessa ja matkailualalla. Töyssy toimii Radio Novan kesäjuontajana heinäkuussa 2020.

Valikoitu rooliluettelo 
Matti (Pojat, 2013)
Merimies (Kalle Aaltonen, 2015)
Martin Bauer (Silmälläpidettävät, 2015)
Rekku (Miehiä ja ihmisiä, 2016)
Rooli (Finnhits, 2016)
Petri (Tahtien sota, 2018)
Simo Salminen (Spede, 2023)

Filmografia 
Tonttu Toljanteri tonttujen tonttuna (2013) Eevertti
Tuntematon sotilas (2017)
Kummeli esittää: Kontio & Parmas (2018, 2019)
Syke (2019)
Olen suomalainen (2019)
Putous (2020, 2021, 2022)
Peruna (2020)
Koskinen (televisiosarja) (2020) Kari Kössi
Supermarsu 2 (2022)
Punttikomedia (2022)
Spede (2023)

Lähteet

Aiheesta muualla
Mikko Töyssy Ilona-tietokannassa
Hämeenlinnan Teatteri: Mikko Töyssy (Arkistoitu versio)
Maaseudun tulevaisuus: Kesäteatteriarvio: Juha Tapion kappaleet taipuvat yllättävän monipuoliseksi kattaukseksi mutta osa vitseistä vaikuttaa hapantuneen : Hämeenlinnan uudessa kesäteatterissa musiikkikomedia on rakennettu Juha Tapion hittien varaan. (7.7.2018)
Hämeen Sanomat: Mikko Töyssy antoi Pojalle kasvot – Katso video! (11.5.2019)

Suomalaiset näyttelijät
Vuonna 1981 syntyneet
Elävät henkilöt
Datoliitti

Datoliitti on silikaattimineraali, joka kuuluu samalla myös jalosilikaatteihin. Sen löysi ensimmäisen kerran norjalainen Jens Esmark vuonna 1806. Datoliittia löytyy erityisesti Connecticut–joen diabaasista.

Lähteet

Aiheesta muualla 

Silikaattimineraalit
Nimue

Nimue on kelttiläisessä mytologiassa lumoojatar, johon velho Merlin rakastui kohdattuaan hänet metsässä. Joskus Nimue samaistetaan järven neitoon, mutta yleensä uskotaan, että Nimue on yksi tämän tyttäristä. Nimue taivutteli Merlinin paljastamaan taikavoimansa, joita Nimue sitten käytti hyväkseen ja sai vangittua velhon.

Lähteet 
 Cotterell, Arthur: Maailman myytit ja tarut. WSOY 1996. ISBN 951-0-17102-6

Viitteet 

Tarut kuningas Arthurista
KF Pristina

Klubi Futbollistik Pristina on jalkapalloseura Pristinan kaupungista. Seura pelaa kaudella 2018–2019 Kosovon superliigassa, joka on maan korkein sarjataso. Pristina on Kosovon menestynein seura kymmenellä mestaruudellaan. Mestaruudet ovat kausilta 1991–92, 1995–96, 1996–97, 1999–00, 2000–01, 2003–04, 2007–08, 2008–09, 2011–12 ja 2012–13. Näistä kolme ensimmäistä on voitettu ennen Kosovon superliigan perustamista. Kosovon Cupin se on voittanut 1993–94, 1994–95, 2005–06, 2012–13, 2015–16 ja 2017–18.

Lähteet

Kosovolaiset jalkapalloseurat
Pristina
Vuonna 1922 perustetut urheiluseurat
Puolanspanieli

Puolanspanieli (Polski Spaniel Myśliwski) on puolalainen koirarotu. Se ei ole FCI:n tunnustama, mutta on hyväksytty kansallisella tasolla Suomen Kennelliitossa vuodesta 2022 lähtien. Vuonna 2022 Suomessa myös rekisteröitiin ensimmäinen rodunedustaja, ruskeapäistärikkö Puolan tuonti narttu.

Ulkomuoto 
Puolanspanieli muistuttaa cockerspanielia, viiriäiskoiraa ja venäjänspanielia. Sen rakenteen tulee olla kompakti ja suorakaiteen muotoinen. Karvapeite on keskipitkä, pehmeä ja säänkestävä. Karva on pidempää korvissa muodostaen hapsut sekä hännässä, vatsassa ja raajojen takaosissa ns. "röyhelömäistä". Väritys on roan eri sävyissään vaihtelevan sävyisestä ruskeasta (yleisin; tällöin myös kirsu on ruskea) siniseen (mustat laikut ja pilkutus). Molemmissa vaihtoehdoissa pohjaväri on valkoinen, joka saattaa pilkutusten takia vaikuttaa tietyissä kohdissa harmaalta. Liver-roanilla on ruskea kirsu ja blue-roanilla musta. Hännänkärki on usein valkoinen. Uroksen säkäkorkeus on 43–48 cm ja nartun 39–44 cm; molemmilla sukupuolilla sallitaan 2 cm:n heitto suuntaan tai toiseen. Paino vaihtelee 12–26 kg:n välillä.

Luonne ja käyttäytyminen 
Tämä tasapainoinen, työssään aktiivinen rotu metsästää väsymättömästi vaikeakulkuisessa maastossa. Se on rohkea, älykäs ja helposti koulutettavissa. Vaikka se onkin omaa perhettään kohtaan rakastava, suhtautuu se vieraisiin varauksella. Kuten muut lintukoirat, puolanspanielikin on enemmän tai vähemmän energinen, joten siitä saa jaksavan lenkkikaverin.

Alkuperä 
1800-luvulla englanninspringerspanieleja, cockerspanieleja, fieldspanieleja ja sussexinspanieleja alettiin tuoda Puolaan. Maailmansodan jälkeen maa oli sen verran eristäytynyt ettei uutta verta päästy hakemaan kyseisiin rotuihin, vaan niitä alettiin sen sijaan risteyttää keskenään. Vielä tuolloin ulkonäöllä ei ollut väliä. 1990-luvulla alkaneen jalostusohjelman päätavoitteet ovat keskittyneet työkykyyn, luonteeseen, metsästysominaisuuksiin ja ulkomuotoon. Koiran tulee kyetä työskentelemään niin pelloilla, niityillä, mudassa kuin vedessäkin.

Lähteet 
 Polski Spaniel Myśliwski

Viitteet 

Puolalaiset koirarodut
Koirarodut
Spanielit
FCI:n ulkopuoliset rodut
SKL 8 Noutajat, ylösajavat koirat ja vesikoirat
Jyrki Näsänen

Jyrki Näsänen (1947 – 2021) oli suomalainen elokuvaohjaaja. Hän on ohjannut yksin tai yhteistyössä kolme dokumenttielokuvaa, aiheina chileläisen poliitikon Luis Corvalánin vierailu Suomessa (Kansojen omatunto, 1979), Koijärvi-liike (Taistelu senteistä, 1983) ja Piirpauke-yhtyeen musiikki (Piirpauke en Tenerife, 1988). Hänellä oli keskeinen osa Teiniteatterin vuonna 1967 esittämän Sex-kabareen suunnittelussa.

Lähteet 

Vuonna 1947 syntyneet
Vuonna 2021 kuolleet
Suomalaiset elokuvaohjaajat
Banaaninlastaajan laulu

Banaaninlastaajan laulu (Day-O tai The Banana Boat Song) on jamaikalainen laulu, josta tuli erittäin suosittu ympäri maailmaa vuonna 1956 Harry Belafonten levytyksenä. Siitä tuli Belafonten suurin hitti. Laulua pidetään joissakin lähteissä jamaikalaisena kansansävelmänä ja perinteisenä työlauluna, joissakin lähteissä sen tekijöiksi mainitaan Irving Burgie, William Attaway ja myös Harry Belafonte. Laulu edustaa jamaikalaista mento-musiikkiperinnettä, joskin sitä usein pidetään calypso-musiikin edustajana. Calypso on kuitenkin kotoisin Trinidad ja Tobagosta eikä Jamaikasta.

Suomeksi ”Banaaninlastaajan laulun” sanoitti Sauvo Puhtila, ja sen levyttivät vuonna 1957 sekä Taru Pyhälä että Olavi Virta.

Jo ennen Belafontea kappaleen olivat levyttäneet ainakin trinidadilainen Edric Connor and the Caribbeans nimellä ”Day Dah Light” (1952) ja Louise Bennett (1954). Belafonten jälkeen kappaleen levyttivät englanniksi myös muun muassa Sarah Vaughan ja Shirley Bassey sekä The Tarriers -lauluyhtye, jonka jäseniin kuului sittemmin näyttelijänä tunnettu Alan Arkin. Yhtyeen jäsenet Arkin, Erik Darling ja Bob Carey mainitaan monissa lähteissä kappaleen säveltäjinä ja sanoittajina, koska he tekivät laulusta oman versionsa yhdistämällä lauluun katkelmia toisestakin jamaikalaisesta laulusta.

Laulun sanoitus (alkusäe Come, mister tallyman, tally me banana) on banaaninlastaajan pyyntö esimiehelleen tulla laskemaan, paljonko banaaniterttuja on tänä yönä saanut lastatuksi, jotta saisi palkkansa ja pääsisi kotiin kun aamu jo sarastaa.

Parodian kohteena
Laulusta on tehty monia parodiaversioita, kuten Stan Frebergin kuunnelmanomainen versio vuodelta 1957, jonka Hector suomensi ja esitti nimellä ”Panaani-laulu” Cumulus-yhtyeen albumilla Dick Dynamite and His Hot Lips (1974) sekä siitä irrotetulla singlellä. Siinä laulun levytystilanne keskeytyy jatkuvasti, kun kärttyisä bongorumpali ei voi sietää äänekästä ja yli-innokasta laulusolistia mylvimässä Day-O-fraasiaan. Solisti määrätään seisomaan yhä kauemmas bongorumpalista, lopulta studion oven taakse. Ovi lukittuu, ja solisti kiipeää takaisin sisään rikkomansa ikkunan kautta.

Toinen suomalainen huumoriversio kappaleesta on Jig-Saw-yhtyeen vuonna 1975 albumilleen Ujo poika levyttämä ”Haaksirikko”, jonka sanat teki Repe Kupiainen.

Myös Turo's Hevi Gee on tehnyt sävelmästä suomenkielisen version (Banaanivaltiolaulu) omilla sanoillaan, jotka kertovat banaanivaltiosta.

Lähteet

Suomalaiset käännöskappaleet
Vuoden 1956 kappaleet
Sauvo Puhtilan sanoittamat kappaleet
Jamaikalaiset musiikkikappaleet
Hauhon yhtenäiskoulu

Hauhon yhtenäiskoulu on Hämeenlinnan Hauhon pitäjässä toimiva 1.-9. luokkien yhtenäiskoulu. Vuonna 2017 koulua kävi 228 oppilasta. 

Koulun rehtorina toimii Riku Lahtinen.

Lähteet

Hämeenlinnan peruskoulut
Hauho
MAC Újbuda

MAC Budapest on unkarilainen jääkiekkoseura Unkarin pääkaupungista Budapestistä.

Joukkue kaudella 2022–2023

Joukkueenjohto 
 Päävalmentaja & Toimitusjohtaja: Balázs Kangyal 
 Apuvalmentaja: Tibor Marton 
 Maalivahtivalmentaja: Krisztian Budai

Aiheesta muualla
Seuran kotisivut 

Unkarilaiset jääkiekkoseurat
Vuonna 2011 perustetut urheiluseurat
Budapestin urheilu
Jarl Gripenberg

Jarl Mauritz Leonard Gripenberg (18. joulukuuta 1914 Helsinki  – 26. huhtikuuta 1997) oli suomalainen kemisti ja suunnistaja, lajissaan Suomen parhaita 1930-luvun loppupuolella ja 1940-luvulla.

Gripenberg voitti SFI–Ruotsi-suunnistusottelun jo vuosina 1936 ja 1937. Hän voitti ylivoimaisesti ensimmäisen virallisen Ruotsi-maaottelun vuonna 1945 ja oli pohjoismaisen nelimaaottelun paras vuonna 1947. Henkilökohtaisen Suomen-mestaruuden hän voitti vuosina 1943 ja 1950 sekä viestin Suomen-mestaruuden Grankulla IFK:n joukkueessa vuosina 1937 ja 1947.

Gripenberg valittiin vuoden 1947 neljänneksi parhaaksi suomalaisurheilijaksi Urheilutoimittajain Liiton ensimmäisessä Vuoden urheilija -äänestyksessä.

Gripenberg aloitti opintonsa 1933, valmistui insinööriksi 1938 ja tekniikan tohtoriksi Teknillisessä korkeakoulussa 1944. Hän oli kemian apulaisprofessori 1939–1945, orgaanisen kemian lehtori 1949–1959, kemian apulaisprofessori 1952–1972 ja orgaanisen kemian professori 1972–1977, kaikki Teknillisessä korkeakoulussa. Hän oli Suomen Kemian Seuran puheenjohtaja vuosina 1951 ja 1963 ja kunniapuheenjohtaja 1977. Hänen julkaisujaan on muun muassa Über Cadalin und seine Monosubstitutionsderivate (väitöskirja, 1943).

Lähteet

Viitteet

Suomalaiset suunnistajat
Suomalaiset kemistit
Suomalaiset professorit
Teknillisen korkeakoulun professorit
Vuonna 1914 syntyneet
Vuonna 1997 kuolleet
Pasi Räty

Pasi Räty (s. tammikuu 1965 Lieksa) on suomalainen rikollinen ja pitkäaikaisin elinkautisvanki istuttuaan vankilassa 22 vuotta.

Räty sai ensimmäiset tuomionsa 15-vuotiaana polttoainevarkauksista, mökkimurroista, varkauksista ja näpistyksistä. Hän vapautui vankilasta loppuvuodesta 1989. Vapauduttuaan hän ryösti naisystävänsä avustuksella miehen. Ennen ensimmäistä murhatuomiotaan 25-vuotiaana Rädyn rikosrekisteriin oli kertynyt 21 ehdotonta vankeustuomiota, yhteensä seitsemän vuotta ja kahdeksan kuukautta.

Räty kärsi ensimmäisestä elinkautisesta tuomiostaan 22 vuotta, mikä oli hänen pisin vankeusaikansa. 25-vuotias Räty tuomittiin vuonna 1990 tehdystä murhasta ja ryöstöstä elinkautiseen vankeuteen. Rahapulaansa helpottaakseen hän puukotti Lieksassa 74-vuotiaan liikuntarajoitteisen vanhuksen, jota hän ei tuntenut. Uhrin ruumiista löytyi 40 veitseniskua. Saalikseen hän sai 59 markan arvosta elintarvikkeita ja lääkkeitä.

Vapauduttuaan vankilasta 2012 Räty ehti olla vapaana vain kuukauden, ennen kuin hän syyllistyi toiseen henkirikokseensa. Hän surmasi Kuopiossa samaan ryyppyporukkaan kuuluneen vankilassa tapaamansa 31-vuotiaan miehen hakkaamalla häntä käteen osuneella painavalla rautaputkella ja puukottamalla kaulaan. Hänet tuomittiin toistamiseen elinkautiseen vankeuteen murhasta. Motiivia teolle ei löytynyt.

Mielentilatutkimusten mukaan Räty oli kummankin murhan tekohetkellä syyntakeinen, mutta toisessa tutkimuksessa hänellä todettiin vahva psykopatia. Lisäksi hänen etuaivoistaan löytyi vanhan trauman jäljet, jotka neurologin arvion mukaan sopivat ensisijaisesti vanhan päävamman aiheuttamiksi. Mielentilatutkimuksen mukaan Rädyllä on myös antisosiaalinen- ja epävakaa persoonallisuushäiriö. Vahvojen psykopaattisten piirteiden lisäksi Rädyllä on useita päihderiippuvuuksia. Vaarallisuusarviossa Räty katsottiin erittäin vaaralliseksi toisille ihmisille. Hänen riskinsä väkivaltaiseen käyttäytymiseen arvioitiin korkeaksi.

Räty on ollut vankilassa koko aikuisikänsä suljetulla osastolla, lukuun ottamatta yhteensä 1,5 vuoden mittaista jaksoa tuomioiden välillä. Vahvan päihderiippuvuutensa vuoksi hän ei ole päässyt avovankilaan. Lisäksi hän on ollut väkivaltainen sekä vanginvartijoita että muita vankeja kohtaan. 

Toimittaja Rebekka Härkönen on kirjoittanut Rädystä kirjan Valmis tappamaan – kaksinkertaisen elinkautisvangin tarina (2021). Räty yritti käydä Härkösen kimppuun kirjan valmisteluun liittyvän vankilavierailun aikana.

Lähteet

Suomalaiset murhaajat
Suomalaiset elinkautisvangit
Vuonna 1965 syntyneet
Elävät henkilöt
Taloon.com

Taloon.com on suomalainen kuluttajille suunnattu rautakauppa verkossa ja osa pohjoismaista BHG Group -konsernia. Taloon.com aloitti toimintansa vuonna 2004 verkkokauppana. Vuonna 2017 se avasi ensimmäisen Palvelumyymälän Vantaan Tammistoon. Sillä on myös kausimyymälä Lempäälän Ideaparkissa.

Aiheesta muualla 
 Virallinen kotisivu

Rautakauppa
Verkkokaupat
Mikko Pykäri

Mikko Pykäri on suomalainen podcastaaja, muusikko ja musiikin tuottaja. Pykäri on tehnyt päätyönsä muusikkona, mutta läpimurto suuren yleisön tietoon tapahtui podcastaajana hänen tehdessään Kasper Strömmanin kanssa humoristista podcastia nimeltään Suomen suosituin podcast.

Pykäri toimii musiikin tuottajana ja julkaisee musiikkia sooloartistina nimellä Pykäri ja soittaa Shine 2009 -yhtyeessä. Hän toimi aiemmin Regina-yhtyeessä.

Aiemmin sooloalbumeilla oli vierailevia artisteja mutta Pyqäri-sooloalbumilla Pykäri laulaa ensimmäistä kertaa itse.

Pykäri on palkittu Emma-patsaalla, hänen tuottamansa Reginan Soita mulle valittiin vuoden 2011 Emma-gaalassa vuoden alternative/-indiealbumiksi.

Pykäri oli aiemmin naimisissa Reginassa laulaneen Iisan kanssa.

Diskografia

Pykäri 

 
 
 "Pyqäri" (2021)

Regina

Albumit

Singlet 

 
 
 
  internetissä ja CD-R-versiona (350 kpl) jaettu joululahjasingle
  Maxisingle
 
 
  –Virallinen Helsinki Pride 2011 -single
 Yksi kerta (2014)

Shine 2009

Albumit

Singlet

EP:t

Tuottajana 
Ruger Hauer -

Lähteet

Aiheesta muualla 

 Kasper ja Mikko - Suomen suosituin podcast
 Mikko Pykärin tuotanto Discogs.com-sivustolla
 Pykäri Sooloprojekti Facebookissa

Suomalaiset muusikot
Elävät henkilöt
Syntymävuosi puuttuu
Tietoja epäonnistumisista ja päättämättömyyksistä, tai Väkivaltaa ja vääriä lääkkeitä


Tietoja epäonnistumisista ja päättämättömyyksistä, tai Väkivaltaa ja vääriä lääkkeitä on Lyijykomppanian viides studioalbumi, joka julkaistiin 13. heinäkuuta 2018.

Levy on yhtyeen ensimmäinen sitten vuonna 2010 julkaistun Sota, nälkä, rutto, kuolema -albumin. Kokoonpanon ainoa alkuperäisjäsen on rumpali Esa Moilanen.

Kappaleet 
Kaikki kappaleet säveltänyt Lindström, sanoittanut Moilanen ja sovittanut Lyijykomppania.

Helsinki tulessa! – 4.55
Hauta joen äärellä – 3.40
Ystävät rajan takaa – 3.38
Hihnavaara – 3.17
Isä heiluu kirveellä – 3.55
Kantalan juopot värikuvina – 2.13
Lihojen haku – 4.26
Lahti-pistoolilla kattoon – 3.34

Kokoonpano 
 Moilanen – lyömäsoittimet
 Vuorinen – kitara, laulu
 Lindström – basso

Lähteet 

Vuoden 2018 albumit
Lyijykomppanian albumit
NDA – Salassapitosopimus

NDA – Salassapitosopimus on Anders Engströmin ohjaama kolmiosainen Ylen Kotikatsomossa esitetty minisarja vuodelta 2005. Engström on myös käsikirjoittanut sarjan yhdessä ruotsalaisen palkitun käsikirjoittajan Thomas Borgströmin kanssa. Matkapuhelinbisneksestä kertovan jännityssarjan pääosissa näyttelevät Saija Lentonen,  Ilkka Heiskanen, Kai Vaine ja Miina Turunen. Sarja toteutettiin suomalais-ruotsalaisena yhteistyönä, päärahoittajina Yleisradio ja Sveriges Television. Se on julkaistu vuonna 2006 myös DVD:nä.

Juoni
Nuori toimittaja Satu (Saija Lentonen) siirtyy paremmin palkattuun lehdistösihteerin tehtävään suuren matkapuhelinvalmistajan Makela Mobilen palvelukseen ja allekirjoittaa salassapitosopimuksen yritykseen liittyvistä asioista. Yrityksen uutuusmallin väitetään aiheuttavan vakavia säteilyriskejä, ja pian muuan toimittaja, entinen työtoveri, katoaa salaperäisissä olosuhteissa asiaan liittyen. Satu alkaa selvittää tapausta, mutta huomaa miten tiukasti salassapitosopimus rajoittaa hänen tekemisiään yhä vaarallisemmaksi käyvässä tilanteessa.

Rooleissa

Tuotanto
Sarjan toisena käsikirjoittajana oli ohjaaja Engströmin rinnalla ruotsalainen Emmy-, Prix Italia- ja Prix Europa -palkittu Thomas Borgström.

Sarja kuvattiin Vaasassa ja Pietarsaaressa. Monet kuvista näyttävät uutta Raippaluodon siltaa, ja toimittajanaisen asuinpaikkana on Vaskiluodon rautatieaseman vanha asemapäällikön puutalo. Sisäkuvauksia tehtiin muun muassa Vaasan entisessä Suomen Pankin talossa ja Åbo Akademin tiloihin lavastetussa studiossa.

Ylen ja SVT:n lisäksi sarja näytettiin tuoreeltaan Norjan televisiossa ja myytiin elokuvaversiona kymmeneen muuhun Euroopan maahan.

Vastaanotto
Helsingin Sanomien Heikki Hellman sanoi ensiesityksen alla sarjaa lähtökohdiltaan mahdolliseksi mutta vauhdikkuudessaan yliviritetyksi. Erityisesti häntä ärsytti ruotsiksi kirjoitetun dialogin kankea suomennos: toimittajat eivät puhu artikkeleista vaan jutuista eivätkä lähde drinkille vaan paukuille. Saman lehden Leena Virtanen kirjoitti sarjan uusintaesityksen yhteydessä vuonna 2013 sarjan aiheen olleen luultavasti vanhentunut jo ensiesityksen aikaan 2005 ja alkavan olla jo naurettavan vanhentunut. Myös käsikirjoitusta hän piti huvittavan epäuskottavana paperisten muistioiden huoltoasemalle unohtamisineen ja metsästyksineen. Saija Lentosen pääroolia lukuun ottamatta henkilöhahmotkin ovat Virtasesta ”puistattavan kliseisiä”.  Kuvauskaupungin Vaasan päälehti Pohjalainen oli sarjalle tuoreeltaan hieman suopeampi. Johanna Kohtakankaan mukaan Jan-Olof Svarvarin sähäkät leikkaukset ja Pini Hellstedtin tyylikäs kuvaus tehostavat draaman kerronnallista jännitettä, joskin kerronta muistuttaa paikoin yhdysvaltalaissarjan Kova laki ”perustykitystä” ja jotkut tapahtumat ovat ennalta arvattavissa.

Lähteet

Suomalaiset televisiosarjat
2000-vuosikymmenen televisiosarjat
Anders Engströmin ohjaamat elokuvat
Tanskan prinssi Knud

Knud (Knud Christian Frederik Michael; 27. heinäkuuta 1900 – 14. kesäkuuta 1976) oli Tanskan perintöprinssi, kuningas Kristian X:n ja kuningatar Alexandrinen toinen lapsi. Hän oli kuningas Fredrik IX:n nuorempi veli.

Knud meni vuonna 1933 naimisiin serkkunsa, Tanskan prinsessa Caroline Mathilden (1912–1995) kanssa. Heidän isänsä olivat veljeksiä.

Lapset:

Tanskan prinsessa Elisabet (8. toukokuuta 1935 – 19. kesäkuuta 2018), naimaton, ei lapsia.
 Ingolf, Rosenborgin kreivi, syntyjään Tanskan prinssi (s. 17. helmikuuta 1940), naimisissa, ei lapsia.
 Christian, Rosenborgin kreivi, syntyjään Tanskan prinssi (22. lokakuuta 1942 – 21. toukokuuta 2013), naimisissa, kolme tytärtä.

Isänsä kuoltua vuonna 1947 prinssi Knud oli kruununperimysjärjestyksessä toisena heti veljensä jälkeen, ja sai arvon arveprins (perintöprinssi). Tämä johtui siitä, että Tanskan kruununperimys oli agnaattinen ja kuningas Frederik IX:llä oli pelkästään tyttäriä.

Kruununperimyslakia muutettiin vuonna 1953, ja Tanska siirtyi takautuvasti agnaattisesta perimyksestä kognaattiseen perimykseen. Fredrik IX:n vanhimmasta tyttärestä, silloin kolmetoistavuotiaasta Margareetasta, tuli kruununprinsessa. Knud kuitenkin säilytti perintöprinssin arvon.

Kunnianosoitukset 

   Serafiimiritarikunnan ritari, 26. syyskuuta 1926.

Lähteet 

Tanskan kuninkaalliset
Prinssit
Vuonna 1976 kuolleet
Vuonna 1900 syntyneet
Kirkonkulman koulu (Hämeenlinna)

Kirkonkulman koulu (kutsumanimeltään "Kirkkis") on Hämeenlinnan Käikälän kaupunginosassa toimiva 1.-6. luokkien alakoulu. Kouluun liittyy esiopetusta ja luokka-asteiden 1-2 alkuopetusta tarjoava Tarvamäen yksikkö (Versotie 1), joka on yhteistyössä Tarvasmäen päiväkodin kanssa. Vuonna 2017 koulua kävi 335 oppilasta. 

Koulun rehtorina toimii Teea Rotko ja vararehtori Satu Stoltzenberg.

Lähteet

Hämeenlinnan peruskoulut
Käikälä
Rengon koulu

Rengon koulu on Hämeenlinnan Rengon pitäjässä toimiva 1.-6. luokkien alakoulu. Vuonna 2017 koulua kävi 144 oppilasta. Tilaa koulussa on 3500 neliötä.

Vuoden 2012 ja 2013 vaihteessa Rengon kirkonseudun koulu, Nevilän koulu ja Nummenkylän koulu lakkautettiin ja yhdistettiin Rengon kouluksi. Tuolloin uusi Rengon koulu oli valmistunut peruskorjauksesta ja uudisrakennuksesta.  Nykyinen Rengon koulu sijaitsee entisen Rengon kirkonseudun koulun paikalla. 

Koulun rehtorina toimii Marianne Penttilä.

Koulun naapurissa sijaitsee sekä Rengon päiväkoti että esikoulu.

Lähteet

Hämeenlinnan peruskoulut
Renko
Juan Antonio Muro

Juan Antonio Muro (s. 1945 Sabadell, Espanja) on espanjalaissyntyinen Suomessa asuva klassinen kitaristi, kitarapedagogi, taidemusiikin säveltäjä ja taidemaalari. Muro on toiminut kitaransoiton lehtorina Helsingin konservatoriossa vuodesta 1972. Hän on Suomalaisen kitaratrion jäsen yhdessä Kari Äikäksen ja Ilmari Hytösen kanssa.

Muro opiskeli 1963–1972 Barcelonan musiikkiakatemiassa Jose Luis Lopáteguin johdolla ja myöhemmin myös Narciso Yepesin oppilaana. Suomessa hän opiskeli säveltämistä Sibelius-Akatemiassa Einojuhani Rautavaaran johdolla 1972–1973. 

Säveltäjänä Juan Antonio Muro on keskittynyt soolo- ja kamarimusiikkiteosiin kitaralle ja kitarayhtyeelle. Hänet tunnetaan erityisesti kitaran harjoituskappaleistaan, joiden kokoelma Basic Pieces for Beginners on käytössä monessa maassa. Hän on myös levyttänyt sävellyksiään.

Muro opiskeli kuvataidetta Helsingin Vapaassa taidekoulussa 1989–1992. Hän on 1990-luvun taitteesta saakka pitänyt parikymmentä yksityisnäyttelyä enimmäkseen Helsingissä mutta myös Espoossa ja Barcelonassa, sekä osallistunut noin 30 ryhmänäyttelyyn. Hänen teoksiaan on noin kymmenessä kokoelmassa Suomessa ja Ruotsissa.

Lähteet

Aiheesta muualla
Muron oma verkkosivusto
Muro TM-Gallerian sivustolla
Muro Kuvataiteilijamatrikkelissa

Vuonna 1945 syntyneet
Elävät henkilöt
Suomalaiset kitaristit
Musiikkipedagogit
Suomalaiset taidemaalarit
Aino Niemi

Aino Niemi (s. 7. helmikuuta 1999) on suomalainen laulaja. Hänet kruunattiin Tangokuningattareksi Seinäjoen Tangomarkkinoilla 2017.

Diskografia

Albumit 
Tangokuningatar 2017 (2017)

Singlet 
”Valoa ikkunassa” (2017)

Aiheesta muualla=
http://www.gramofoni.fi/aino-niemi/

Lähteet 

Suomalaiset laulajat
Tangokuningattaret
Vuonna 1999 syntyneet
Elävät henkilöt
Jarno Kokko

Jarno Kokko (s. 18. maaliskuuta 1981 Tyrnävä) on suomalainen laulaja, joka kruunattiin tangokuninkaaksi Seinäjoen Tangomarkkinoilla 2018. Hän julkaisi yhdessä tangokuningatar Saana Sassalin kanssa albumin Tangokuninkaalliset 2018 Saana Sassali & Jarno Kokko lokakuussa 2018. Kokko on opiskellut musiikkia Sibelius-Akatemiassa ja Oulun konservatoriossa.

Lähteet

Aiheesta muualla 

 Jarno Kokon Facebook-sivu

Tangokuninkaat
Elävät henkilöt
Vuonna 1981 syntyneet
Saana Sassali

Saana Sassali (s. 3. lokakuuta 1988 Sodankylä) on suomalainen laulaja, joka kruunattiin tangokuningattareksi Seinäjoen Tangomarkkinoilla 2018. Sassalin ja samana vuonna tangokuninkaaksi kruunatun Jarno Kokon esikoisalbumi Tangokuninkaalliset 2018 Saana Sassali & Jarno Kokko ilmestyi lokakuussa 2018. Sassali on valmistunut ylioppilaaksi Sodankylän lukiosta, ja koulutukseltaan hän on sairaanhoitaja.

Sassalin isoveli on Tenavatähti-kilpailuun osallistunut Matias Sassali.

Lähteet 

Tangokuningattaret
Elävät henkilöt
Vuonna 1988 syntyneet
Galleria (kauppakeskus Espoossa)

Galleria on kauppakeskus Espoon Leppävaarassa. Se sijaitsee Turuntien pohjoispuolella Pohjois-Leppävaarassa. Alakerroksessa on muun muassa marketti, kahvila ja ravintola, toisessa kerroksessa hyvinvointipalveluja tarjoavia yrityksiä, suurimpina kuntosali ja tanssikeskus.

Kauppakeskus valmistui 1985, ja se on uudistettu 2011–2012. Sen edessä oleva Läkkitori uudistettiin 2013–2015. Ajajaiset olivat 10.-12.10.1985, paikalla olivat eri päivivä Vesa-Matti Loiri, Riki Sorsa ja 'Kirka' Babitsin. Tori oli valmistumisensa jälkeen vähitellen menettänyt torimaisen luonteensa, kun kaupanteko väheni. Se muuttui levottomaksi, ja pinta alkoi kupruilla. 

Arkkitehti Kalevi Ruokosuon suunnittelema koristeellinen rakennus 40-metrisine valaistuine mastoineen kohtasi ensin vastustusta Espoon julkisivulautakunnassa. Alun perin kauppiaiden yhdessä omistamaksi kauppiastavarataloksi suunnitellun rakennuksen sisällä liikkeet sijaitsivat vieri vieressä ilman väliseiniä kuin tavaratalon osastot. Ensimmäisen kerroksen alkuperäisiä käyttäjiä olivat muun muassa tuhannen neliömetrin ruokakauppa, ravintola, konditoria, viherkasvimyymälä ja kaksi pankkikonttoria. Toisessa kerroksessa oli erikoistavaraliikkeitä. Sisustuksessa käytettiin viherkasveja ja suihkulähteitä.

Paikalla oli aikoinaan ensimmäisen maailmansodan linnoitustöiden aikaan 1915–1917 venäläisten hevoshaka, toisen maailmansodan aikana viljelypalstoja ja myöhemmin urheilukenttä. Terveysaseman seinässä on muistolaatta kertomassa paikan historiasta ennen rakentamista.

Lähteet

Aiheesta muualla 
 Gallerian kiinteistöyhtiöstä Pörssitiedossa

Leppävaara
Espoon kauppa- ja ostoskeskukset
Mastung

Mastung on Pakistanissa, Balochistanin maakunnassa, Mastungin piirikunnassa sijaitseva kaupunki. Kaupungissa asuu 29 000 ihmistä.

Väestö 
Kaupungissa puhutaan useita kieliä, muun muassa bhahvia, persiaa (hazaran ja dehwarin murretta), panžabia (hindkon & saraikin murretta), paštua, belutšia, sindhiä (hindkon ja fraktin murretta) sekä urdua.

Koulut 
Keskikoulut

 Govt.Boys Middle School, Babri 
 Govt.Boys Middle School, Killi Haji Nouroz Khan 
 Govt.Boys Middle School, Killi Dinar Khan 
 Govt.Boys Middle School, Faiz Abad 
 Govt.Boys Middle School, Ghanja Dhori 
 Govt.Boys Middle School, Ghulam Prainz 
 Govt.Boys Middle School, Abad 
 Govt.Boys Middle School, Karaiz Noth 
 Govt.Boys Middle School, Killi Baran Khad Kocha 

Toisen asteen oppilaitokset

 Govt.Boys High School, Basham Doly 
 Govt.Boys High School, Darengarh 
 Govt.Boys High School, Isplinji 
 Govt.Boys High School, Killi Nawab Reisani Kanak 
 Govt.Boys High School, Dareh Khad Koocha 
 Govt.Boys High School, Kirdgap 
 Govt.Boys High School, Killi Muhammad Shai 
 Govt.Boys High School, Killi Pasand Khan 
 Govt.Boys High School, Near Bus Addah Mastung 
 Govt.Boys High School, Piring Abad 
 Govt.Boys High School, Wali Khan Mastung Road

Lähteet

Pakistanin kaupungit
Daniel Milicevic

Daniel Milicevic on serbialais-yhdysvaltalainen karateka. Hän on kolminkertainen Kyokushinin superraskaan Yhdysvaltain mestari.

Kilpaura
Milicevic aloitti Kyokushinin harjoittelemisen 2004. Hän sijoittui 2009 Serbian Openissa neljänneksi.

Milicevic saavutti EM-pronssia 2010 Romaniassa. Samana vuonna hän muutti Yhdysvaltoihin Katsuhito Gorain oppiin New Yorkiin ja on sittemmin kilpaillut vain Yhdysvalloissa.

Milicevic saavutti ensimmäisen mitalinsa Yhdysvaltain kilpailuissa tammikuussa 2011 tultuaan toiseksi. Hän hävisi loppuottelun Arkadiusz Szirille.

Ensimmäisen Yhdysvaltain-mestaruutensa hän saavutti 2012, jolloin Milicevic voitti loppuottelussa Mark Bergin.

2013 Milicevic voitti tammikuussa toisen Yhdysvaltain mestaruutensa. Hän kohtasi loppuottelussa Matth Paynen. Syyskuussa Milicevic sijoittui kahdeksanneksi All American Openissa.

2014 Milicevic onnistui voittamaan uransa kolmannen Yhdysvaltain mestaruutensa peräkkäin. Hän voitti loppuottelussa Patryk Sypienin. Voiton myötä Milicevicistä tuli Shohei Yamamoton ohella eniten Yhdysvaltain mestaruuksia voittaneet ottelijat ja samalla ensimmäinen, joka on kyennyt voittamaan kolme mestaruutta peräkkäin. Sittemmin 2017 Sota Nakano rikkoi ennätyksen neljällä mestaruudella.

2016 Milicevic sijoittui neljänneksi All American Openissa. Hän voitti turnauksessa myös tameshiwarin 25 laudalla.

Milicevic saavutti seuraavan kerran menestystä Yhdysvaltain mestaruuskisoissa 2017, jolloin hän sijoittui toiseksi. Milicevic hävisi loppuottelussa Goderzi Kapanadzelle.

2018 Milicevic sijoittui myös toiseksi All American Openissa, jolloin hän hävisi lopputtelussa Alejandro Navarrolle.

Lähteet

Yhdysvaltalaiset karatekat
Kyokushinin harjoittajat
Syntymävuosi puuttuu
Elävät henkilöt
Tšekin Sleesia

Tšekin Sleesia (, sleesiaksi Czeski Ślůnsk, , ) on Sleesian historialliseen alueeseen kuuluvalle alueelle annettu nimi. Tšekin Sleesia on osa Tšekin tasavaltaa. 

Tšekin Sleesia sijaitsee Tšekin tasavallan koillis osassa, pääasiassa Määrin-Sleesian läänissä. Se on laajuudeltaan lähes identtinen Ylä- ja Ala-Sleesian herttuakunnan kanssa, joka tunnetaan myös nimellä Itävallan Sleesia.

Maantiede 
Tšekin Sleesia rajautuu Määriin etelässä, Puolaan pohjoisessa, ja Slovakiaan kaakossa. Se käsittää suuren osan modernista Määrin-Sleesian läänistä mukaan lukien Ostravan kaupungin. Ostravan jälkeen tärkeimpiä kaupunkeja ovat Opava ja Český Těšín. Historiallisesti
Český Těšín on Puolaan kuuluvan Cieszyn kaupungin läntinen osa. 

Tšekin Sleesian suurimmat joet ovat Oder, Opava ja Olše.

Väestö 
Väestö puhuu pääasiassa Tšekkiä muutetuilla vokaaleilla. 

Merkittäviä henkilöitä Tšekin Sleesiasta:

 Martin Polonous (†1278) kronikoitsija ja usean paavin kappalainen 
 Jiří Třanovský (1592-1637) pastori ja hymnin kirjoittaja
 Heinrich Franz Boblig von Edelstadt (1612-1698) inkvisaari
 David Zeisberger (1721-1808) määriläinen saarnaaja Pohjois-Amerikassa
 Gregol Mendel (1822-1884) biologi ja perinnölisyystieteen perustaja
 Hans Kudlich (1823-1917) poliitikko
 Pawel Stalmach (1824-1891) journalisti ja kansallinen herätyssaarnaaja
 Vincenc Prasek (1843-1912) historioitsija
 Johann Palisa (1848-1925) tähtitieteilijä
 Petr Brezuc (1867–1958) runoilija
 Josef Koždon (1873–1949) poliitiKko ja Sleesian autonomistien johtaja 
 Helen Zelezny-Scholz (1882–1974) kuvanveistäjä
 Óndra Łysohorsky (1905–1989) runoilija
 Joy Adamson (Friederike Victoria Gessner) (1910–1980) kirjailija
 František Vláčil (1924–1999) elokuvaohjaaja ja käsikirjoittaja
 Armin Delong (1925–) fyysikko
 Věra Chytilová (1929–2014) elokuvaohjaaja ja käsikirjoittaja
 Jaromír Nohavica (1953–) lauluntekijä ja runoilija
 Iva Bittová (1958–) viulisti, laulaja ja säveltäjä
 Ivan Lendl (1960–) tennispelaaja
 Leon Koudelak (1961–) klassinen kitaristi

Lähteet 
 
 

Tšekin maantiede
Sleesian historia
Judith Light

Judith Light (s. 9. helmikuuta 1949 Trenton, New Jersey, USA) on yhdysvaltalainen näyttelijä, joka on esiintynyt merkittävissä sivurooleissa useissa televisiosarjoissa kuten esimerkiksi Kova laki: Erikoisyksikkö, jossa hän esitti tuomari Elizabeth Donollya vuosina 2002–2010. Hän on voittanut kahdesti Daytime Emmy -palkinnon roolistaan sarjassa One Life to Live vuodelta 1968. Hän on myös ollut ehdolla kerran Golden Globe palkinnon saajaksi sekä neljästi Primetime Emmy -palkinnon saajaksi.

Light debytoi Broadwaylla jo vuonna 1975 valmistuttuaan Carnegie-Mellon yliopistosta. Hänen ensimmäinen roolinsa oli Henrik Ibsenin perhedraamassa Nukkekoti (A Doll's House). 

2012 Judith Light sai Tony Awardin roolistaan Broadway-näytelmässä Other Desert Cities ja heti seuraavana vuonna toistamiseen saman palkinnon näytelmästä The Assembled Parties. Hän myös näytteli Amazon TV:n sarjassa Transparent, josta roolisuorituksestaan hän oli ehdolla Golden Globen saajaksi. 

Judith Light on ollut aviossa tammikuusta 1985 lähtien näyttelijä-käsikirjoittaja Robert Desiderion kanssa. Pari tutustui toisiinsa 1980-luvun alussa molempien näytellessä saippuaoopperassa One Life to Live.

Tärkeimmät roolisuoritukset

Palkinnot 
 Daytime Emmy -palkinto One Life to Live 1980 ja 1981
 Soapy Award One Life to Live 1979 ja 1980
 GLAAD-mediapalkinto 1998
 Prism Award Ruma Betty 2007
 Gotham Awards Transparent 2016

Lähteet 
 
 Judith Light Biography  

Yhdysvaltalaiset televisionäyttelijät
Yhdysvaltalaiset elokuvanäyttelijät
Yhdysvaltalaiset teatterinäyttelijät
Daytime Emmy -palkinnon saajat
Vuonna 1949 syntyneet
Elävät henkilöt